open-index/open-wikipedia-markdown huggingface dataset:
Գնդիկներով ավազան

մինի
**Գնդիկներով ավազան** (նաև *չոր լողավազան, գնդակների փոս*), կառույց՝ նախատեսված մանկական խաղերի և որոշ դեպքերում մանկական աշխատանքային թերապիայի համար, որը պլաստիկ գնդակներով լցված չոր լողավազան է։ Նման կառույցները սովորաբար տեղադրվում են մարդկանց մեծ կուտակումների վայրերում, օրինակ՝ խոշոր առևտրի կենտրոններում կամ մեծ ռեստորաններում, որպեսզի զբաղեցնեն երեխաներին, մինչ նրանց ծնողները գնումներ են կատարում կամ զբաղվում են այլ գործերով։ Նման լողավազանում խաղերը կարող են ներառել ինչպես դրա ներսում գնդիկներով խաղերը, այնպես էլ, օրինակ, դրանց մեջ ցատկելը կամ սահելով իջնելը։

Գնդակներով լողավազանի խորությունը, որպես կանոն, մեկ երրորդից մինչև կես մետր է, երկարությունը և լայնությունը կարող են լինել կես մետրից մինչև մի քանի մետր, թեև կան շատ ավելի մեծ լողավազաններ։ Գնդակների տրամագիծը սովորաբար 7-8 սմ է, նրանց թիվը մեկ լողավազանում տատանվում է մեկից մինչև մի քանի հազար։

Լողավազանի պատերը սովորաբար կազմված են փափուկ նյութերի բարակ շերտերից, որոնք ներկված են տարբեր գույներով։ Յուրաքանչյուր գնդակը լողավազանում, որպես կանոն, ունեն որոշակի գույն, բայց ֆգնդակները գրեթե միշտ երկու, իսկ  ավելի հաճախ՝ մինչև վեց կամ յոթ գույն ունեն, հաճախ նրանք համապատասխանում են ծիածանի գույներին։ Գնդակները սովորաբար սնամեջ են, պատրաստված բարակ և թեթև պլաստիկից, ինչը նվազեցնում է գնդակներով ծածկված երեխաների խեղդվելու հավանականությունը։

Հայտնի են դեպքեր, երբ գնդակներով լողավազաններն օգտագործվում են որպես աշխատաթերապիայի տարրեր աուտիստական սպեկտրի խանգարումներ ունեցող երեխաների համար։ Ենթադրվում է, որ նման լողավազաններում խաղերը օգնում են բարելավել նրանց զգայական ինտեգրումը, շոշափումը և տրամադրությունը։

Աշխարհում առաջին գնդակներով լողավազանը տեղադրվել է 1976 թվականին ԱՄՆ Սան Դիեգոյի *Sea World* օվկիանարիումում։ Նախագծի հեղինակը եղել է Էրիկ Մակմիլանը։

Ավստրալիայում նման լողավազանների համար գոյություն ունեն անվտանգ շահագործման հատուկ կանոններ; Գնդակներով լողավազանները քննադատության են ենթարկվում որոշ բժիշկների կողմից, որոնք դրանք վտանգավոր են համարում խեղդամահության միջոցով երեխաների զոհվելու վտանգի, գնդակների միջոցով բակտերիաների փոխանցման, վնասվածքներ ստանալու բարձր հավանականության և այլ պատճառներով։

ԱՄՆ-ում գնդակներով լողավազանները մի քանի «սարսափելի» քաղաքային լեգենդների օբյեկտ են, որոնց համաձայն՝ դրանցում իբր հանդիպում են թունավոր օձեր կամ թունավորված բժշկական ասեղներ, սակայն իրականում նման դեպքեր չեն արձանագրվել։

## Ծանոթագրություններ

Կատեգորիա:Ժամանց
Կատեգորիա:Խաղալիքներ
Աբշտատ

**Աբշտատ** (), համայնք Գերմանիայի հարավում՝ Բադեն-Վյուրթեմբերգ երկրամասի Հայլբրոնի շրջան]]ում։ Ենթակա է Շտուտգարտի վարչական շրջանին։ Զբաղեցնում է 9,66 քառակուսի կիլոմետր տարածք։ 2010 թվականի դեկտեմբերի 31-ի տվյալներով բնակչության թվաքանակը եղել է 4.486: Բնակչության միջին խտությունը կազմում է մարդ/կմ²։ Պաշտոնական կոդը՝ *08 1 25 001*:

Համայնքը բաժանված է 3 գյուղական շրջանի։

## Պատմություն
Բնակավայրը պատմական փաստաթղթերում առաջին անգամ հիշատակվել է  1293 թվականին։

## Տնտեսություն
Զարգացած են խաղողագործությունն ու գինեգործությունը։ 2004 թվականից Աբշտատում գործում են *Robert Bosch GmbH* ընկերության ու նրա դուստր *Bosch Engineering GmbH* ընկերության ձեռնարկությունները՝ 5.800 աշխատողով (2019 թվականի հոկտեմբեր ամսվա դրությամբ)։

Աբշտատում է գործում է նաև մետալ երաժշտության ձայնագրման *Massacre Records* միջազգային լեյբլը։

## Տեսարժան վայրեր
* Վիլդեկ ամրոց

## Պատկերասրահ

Abstatt (Wuerttemberg).jpg|
Abstatt Burg Wildeck 04 20061126.jpg|Վիլդեկ ամրոցը
Abstatt Bosch 20061126.jpg|Bosch ընկերության արտադրական շինությունները
Abstatt Evangelische Kirche 20070502.jpg|Ավետարանական եկեղեցին
Happenbach-buergerbuero.jpg|Դպրոցի հին շենքը, որը վերածվել է քաղաքացիների հավաքավայրի


## Ծանոթագրություններ

## Գրականություն
**Abstatt im Schozachtal. Abstatt, Happenbach, Vohenlohe, Burg Wildeck.* Gemeinde Abstatt, Abstatt 2000.

## Արտաքին հղումներ
* Abstatt bei LEO-BW
* Բնակավայրի պաշտոնական կայքէջը

Կատեգորիա:Բադեն-Վյուրթեմբերգի բնակավայրեր
Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ
Մոսբախ

**Մոսբախ** (. ; South Franconian: *Mossbach*), քաղաք Գերմանիայում՝ Բադեն-Վյուրթեմբերգ երկրամասի Նեկար-Օդենվալդ շրջանում, որի վարչական կենտրոնն է։ Զբաղեցնում է 62,23 կմ² տարածք։ Բաժանված է 6 շրջանների (թաղամասերի)՝ Դիդեսհայմ, Լորբախ, Նեկարելց, Ռայխենբուխ, Սատտելբախ, Վալդշտադ։ Բնակչության թվաքանակը 2009 թվականի տվյալներով եղել է 24 585։ Պաշտոնական կոդը՝ 08 2 25 058:

## Աշխարհագրություն
Ընկած է Հայդելբերգ քաղաքից մոտավորապես 35 կիլոմեր դեպի արևելք, Նեկար և Էլց գետերի միախառնման վայրի մերձակայքում,  Օդենվելդ լեռներից հարավ, ծովի մակերևույթից 134-354 մետր բարձրության վրա։ Ընդգրկված է *Naturpark Neckartal-Odenwald* ազգային պարկի և ՅՈՒՆԵՍԿՕ-ի *Geopark Bergstraße-Odenwald*-ի պահպանվող տարածքում։

## Պատմություն
Բնակավայրը կազմավորվել է բենեդիկտյան ուխտի Մոսբախի աբբայության վանքի շուրջ, որի մասին պատմական փաստաթղթերում առաջին հիշատակությունը վերաբերում է 9-րդ դարին։ 1241 թվականին Մոսբախին շնորհվել են կայսերական ազատ քաղաքի կարգավիճակ և համապատասխան արտոնություններ։ 1448 – 1499 թվականներին եղել է Պֆալց-Մոսբախ-Նոյմարկտ կոմսության մայրաքաղաքը։ Երկրորդ համաշխարհային պատերազմի տարիներին Մոսբախի տարածքում էր տեղակայված Դայմլեր-Բենցի ինքնաթիռների շարժիչների ստորգետնյա գործարանը՝ "Goldfisch" («Ոսկե ձկնիկ») ծածկանունով։

## Քույր քաղաքներ
Մոսբախի քույր քաղաքներն են՝

*, Բուդապեշտի 2-րդ շրջանը
*, Շատո Տիեռի
*, Ֆինիկե
*, Լիմինգտոն
*, Ռոզոլինա

## Պատկերասրահ

Neckarelz Diedesheim Obrigheim.JPG
Mosbach Merianblick 3.JPG
Mosbach Maelzerei Huebner.JPG
Mosbach E-Werk.JPG
Roemisches Bad Neckarburken 1.jpg
Mosbach rathaus.jpg
Neckarelz-posthalterei-web.jpg
Mosbach - Altstadt - Marktplatz - Südostseite mit Bad- und Schlossgasse.jpg
Mosbach-st-cäcilia-2015.JPG
Mosbach - Stiftskirche - Sankt Juliana.jpg
Neckarelz-tempelhaus-web1.jpg
Mosbach Schloss.jpg



## Ծանոթագրություններ

## Գրականություն
* Arno Huth: Verfolgung der Sinti, Roma und Jenischen im ländlichen Raum des Kraichgaus, des Neckartales, des Elztales und des Baulandes, Mosbach-Neckarelz 2009
* Erich Keyser (Hrsg.): *Badisches Städtebuch,* Band IV 2. Teilband aus *Deutsches Städtebuch. Handbuch städtischer Geschichte*. Keyser, Stuttgart 1959.
* Ernst und Dorothee Brüche: *Das Mosbach-Buch. Studie über die Entwicklung der alten Reichsstadt und Pfalzgrafenresidenz am Rande des Odenwalds zur großen Kreisstadt unter Bevorzugung der Renaissance- und Barockzeit*. Laub, Elztal-Dallau 1983, ISBN 3-88260-014-4.
* Ernst Brüche: *Mosbachs große Zeit. Aus der Vergangenheit der alten Reichsstadt am Odenwald.* Verlag Eiermann, Mosbach 1959.
* Hans Happes, Stefan Müller: *Mosbach – Junge alte Fachwerkstadt.* Sutton Verlag, ISBN 3-89702-791-7.
* Franz Sales Meszmer: *Historischer Atlas der Region Mosbach: Odenwald, Bauland, Badisches Franken.* Geschichts- und Museumsverein Mosbach, Mosbach 1989.

## Արտաքին հղումներ
* Մոսբախի պաշտոնական կայքէջը
* Geschichte Mosbachs auf den Seiten des Generallandesarchiv Karlsruhe
* Mosbach auf der Website der Deutschen Burgenstraße

Կատեգորիա:Բադեն-Վյուրթեմբերգի բնակավայրեր
Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ
Կարլտոնիտ

**Կարլտոնիտ** կամ **կարլետոնիտ** (,), հազվագյուտ սիլիկատային միներալ KNa4Ca4(CO3)4Si8O18(F,OH)·(H2O) բանաձևով։

## Նկարագրություն
Կարլտոնիտը պատկանում է ֆիլոսիլիկատների դասին և ապոֆիլիտների խմբին։ Նրա տետրագոնային համակարգը թափանցիկ կապույտ, սպիտակ, անգույն կամ վարդագույն է՝ ապակե կամ փայլատ փայլով։ Ունի 2,45 խտություն և 4-4,5 կարծրություն։

Հանքանյութը հայտնաբերել է Գ. Չաոն և անվանել է Օտտավայի Կարլտոնի համալսարանի պատվին, որտեղ սովորել է։ Կարլտոնիտը առաջին անգամ նկարագրվել է 1967 թվականին։ Ավելի ամբողջական նկարագրություն է արել նույն հեղինակը 1971 թվականին, իսկ 1972 թվականին նա հրապարակել է կարլտոնիտի բյուրեղային կառուցվածքի մանրամասն վերլուծությունը։ Հանքանյութի բոլոր հայտնի նմուշները նկարագրված են Քվեբեկի Մոն-Սենթ-Իլերի հանքավայրից, որը մինչ օրս միակն է, որտեղ այն հայտնաբերվել է։

Հանդիպում է եղջյուրների և սիլիցիումային մարմարի քսենոլիտներում և կից նեֆելինային սիենիտի ներխուժումների ներսում։ Դրա հետ միասին սովորաբար հանդիպում են քվարցը, նարսարսուկիտը, կալցիտը, ֆլյուորիտը, անկիլիտը, մոլիբդենիտը, լեյկոսֆենիտը, լորենցենիտը, գալենան, ալբիտը, պեկտոլիտը, ապոֆիլիտը, լեյֆիտը, միկրոկլինը և արֆվեդսոնիտը։

Օգտագործվում է հիմնականում որպես հավաքածուի նյութ; Առկա է նաև գոհար կտրվածք։ Կապույտ սորտը արտաքին նմանություն ունի սոդալիտի հետ, բայց դրանից տարբերվում է ավելի կատարյալ ճեղքվածքով։ Տարբեր գույներով սորտերը կարող են շփոթել ապոֆիլիտի հետ։

## Ծանոթագրություններ

## Գրականություն
* 
* 

## Արտաքին հղումներ
* 
* 

Կատեգորիա:Կալիումի միներալներ
Կատեգորիա:Կալցիումի միներալներ
Կատեգորիա:Նատրիումի միներալներ
Կատեգորիա:Սիլիկատներ
Կատեգորիա:Սիլիկատներ (միներալներ)
Retro Gamer

**Retro Gamer**, բրիտանական ամսագիր, նվիրված համակարգչային խաղերին, որը հրատարակվում է Մեծ Բրիտանիայում Future Publishing-ի կողմից։ Մասնագիտացված է ռետրո և դասական խաղերի ոլորտում, որոնք նախատեսված անհատական համակարգիչների, խաղային համակարգերի և անցյալի այլ տեխնոլոգիաների վրա, ինչպիսիք են ZX Spectrum, NES, PlayStation և այլն։ Հրապարկվում է սկսած 2003 թվականի դեկտեմբերից։

Պարբերականի թեմատաիկան անցյլաի խաղերն են, կան առաձին հերապարակումների շարքեր «հետ 90-ականեր» և «հետ 80-ականեր»։ Հրապարակման սկզբնական շրջանում պարբերականի հետ միասին տրամադրվում էր սկավառական, որը պարունակում էր հավելյալ մատերիալներ, բայց հետագայում դրանց փոխարինելու եկավ կայքը։

Պարբերականների ձևավորման համար օգտագործվում է հին համակարգչային գրաֆիկններ, իսկ սկզբնական էջում տեղակայված է «old» նշումը, որտեղ հիմնականում գրված է լինում «new» նշումը։

Retro Gamer պարբերականի համար որպես հրատարակիչ հանդես է եկել Live Publishing ընկերությունը, սակայն ընկերությունը սնանկացավ 2005 թվականին, իսկ հրատարակչույթունն անցավ Imagine Publishing-ին։ 2016 թվականից պարբերականը սկսեց հրատարակել Future Publishing ընկերությունը, որը գնել էր Imagine-ը։

2010 թվականին Retro Gamer «տարվա լավագույն պարբերական» անվանակարգում ստացավ Games Media Awards մրցանակ։

## Ծանոթագրություններ

Կատեգորիա:Ընկերություններ
Կատեգորիա:Պարբերականներ այբբենական կարգով
Ագլաստերհաուզեն

**Ագլաստերհաուզեն** (),համայնք Գերմանիայում՝ Բադեն-Վյուրթեմբերգ երկրամասի Նեկար-Օդենվալդ շրջանում։ Ենթակա է Կարլսռուեի վարչական շրջանին։ Զբաղեցնում է 22,85 կմ² տարածք։ Բնակչության թվաքանակը 2010 թվականի դեկտեմբերի 31-ի տվյալներով եղել է 4.882: Պաշտոնական կոդը՝  *08 2 25 002*:

Համայնքը բաժանված է 4 գյուղական շրջանների։

## Պատմություն
Ագլաստերհաուզենն առաջին անգամ հիշատակվել է 1143 թվականի, Վորմսի եպիսկոպոսի գրառումներում։ Տեղական ազնվական տոհմը պատմության ասպարեզ է դուրս եկել 12-րդ դարի կեսերից։

## Անվանի անձինք
* Ալբերտ Շրայներ (1892-1979), կոմունիստ քաղաքական գործիչ և պատմաբան
* Հելմուտ Դեգեն (1911-1995), կոմպոզիտոր
* Հանս Քիսսել (1897-1975), վերմախտի բազմակի շքանշանակիր զորահրամանատարներից, գեներալ-մայոր

## Պատկերասրահ

Aglaster-evkirche-web.jpg|
Kirche Aglasterhausen.jpg
Aglaster-brunnen-web.jpg|
Aglaster-denkmal-CT-web.jpg|
Aglaster-dreikoenige1780web.jpg|
Aglaster-fachwerk2-web.jpg|
Aglaster-kathkirch-web.jpg|
Breitenbronn-kirche-web.jpg|
Daudenzell-kirche2web.jpg|
Michelbach-agl-kirche-web.jpg|
Michelbach-agl-brunnen.jpg|


## Ծանոթագրություններ

## Գրականություն
* Elisabeth Huthert: *Aglasterhausen. Breitenbronn, Daudenzell, Michelbach; ein Bilderbuch für Alte und Junge, Alteingesessene und Neubürger* (*Aglasterhausen. Breitenbronn, Daudenzell, Michelbach; un Libro Ilustrado para Viejos y Jóvenes, Residentes Antiguos y Nuevos Ciudadanos*), 120 páginas, 2a edición 1996, editorial Geiger, Horb am Neckar, ISBN 3-89264-183-8
* Otto Kissel: *Aglasterhausen mit den Ortsteilen Breitenbronn, Daudenzell und Michelbach; Geschichte einer Landgemeinde* (*Aglasterhausen con los Barrios Breitenbronn, Daudenzell y Michelbach; Historia de un Municipio Rural*), 222 páginas, 1a edición 2000, editorial Geiger, Horb am Neckar, ISBN 3-89570-641-8

## Արտաքին հղումներ
* Aglasterhausen bei LEO-BW
* Gemeinde Aglasterhausen

Կատեգորիա:Բադեն-Վյուրթեմբերգի բնակավայրեր
Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ
Մոն-Սենտ-Հիլեր

**Մոն Սենտ–Հիլեր** (), քաղաք Կանադայի Քվեբեկ նահանգի հարավ-արևելքում, Ռիշելյո գետի վրա, Լա Վալլե-դու-Ռիշելյե մունիցիպալիտետի շրջանում։ Ըստ 2011 թվականի մարդահամարի, բնակչությունը կազմում է 18200 մարդ։

Մոն Սենտ–Հիլեր քաղաքից ոչ հեռու կան սոդալիտի կիսաթանկարժեք հանքանյութերի մի քանի խոշոր հանքավայրեր։

## Ժողովրդագրություն
Քաղաքի բնակչությունը 2006 թվականին կազմում էր 15720 մարդ, ինչը 10,2%-ով ավելի է 2001 թվականի համեմատ։

## Տրանսպորտ
Մոն Սենտ–Հիլերը կապված է Մոնրեալի հետ «Էքսո» ուղևորատար տարանցիկ ցանցի միջոցով։

1864 թվականին այստեղ տեղի ունեցավ Կանադայի պատմության մեջ ամենամեծ երկաթուղային աղետը, երբ մարդատար գնացքը կարմիր ազդանշան տվեց երկաթուղու ազդանշանին և ցած ընկավ պտտվող կամրջից դեպի Ռիշելյե գետը, ինչի հետևանքով զոհվեց 99 մարդ։

## Տեսարժան վայրեր
* Մոն Սենտ-Հիլերի Գաուլ բնական արգելոցը ներառում է ավելի քան հազար հեկտար նախնադարյան անտառ։ Արգելոցը պատկանում է ՄաքԳիլի համալսարանին և օգտագործվում է հետազոտությունների և հանգստի համար։
* *Le Musée des beaux-arts de Mont-Saint-Hilaire,* արվեստի խոշոր թանգարան Սուրբ Լավրենտիոս գետի հարավային ափին։ Այն հիմնադրվել է 1993 թվականին՝ խթանելու տարածաշրջանային արվեստագետների աշխատանքը, ինչպիսիք են Ժորդի Բոնեթը, Պոլ-Էմիլ Բորդուատը և Օզիա Լեդուկը։
* Art Stantion ։
* Օզիա Լեդուկ արվեստի կենտրոն։
* Manoir Rouville-Campbell հյուրանոց։
* Սենտ-Հիլեր եկեղեցի։

## Կրթություն
Քաղաքում գործում է 3 հիմնական դպրոց. *Au-fil-de-l'eau* (659 աշակերտ), *de l'Aquarelle* (354 աշակերտ) և *la Pommeraie* (383 աշակերտ), ինչպես նաև երկու միջնակարգ․ *Ozias-Leduc–ի* հանրակրթական դպրոցը, որն ունի 1480 հոգի և մասնավոր Սենտ–Հիլեր քոլեջը։

## Ծանոթագրություններ

Կատեգորիա:Բնակավայրեր այբբենական կարգով
Կատեգորիա:Կանադայի քաղաքներ
Կատեգորիա:Հյուսիսային Ամերիկայի բնակավայրեր
Կատեգորիա:Քվեբեկ
Կատեգորիա:Քվեբեկի բնակավայրեր
Կատեգորիա:Քվեբեկի քաղաքներ
Այգելտինգեն

**Այգելտինգեն** (, ), համայնք Գերմանիայում՝ Բադեն-Վյուրթեմբերգ երկրամասի Կոնստանցի շրջանում։ Ենթակա է Ֆրայբուրգի վարչական շրջանին։ Զբաղեցնում է 59,30 կմ² տարածք։ Բնակչության թվաքանակը 2010 թվականի դեկտեմբերի 31-ի տվյալներով եղել է 3.572: Պաշտոնական կոդը՝ *08 3 35 021*:

Բադեն-Վյուրթեմբերգի երկրամասում 1970-ական թվականներին իրականացված տեղական ինքնակառավարման բարեփոխումների արդյունքում մերձակա 5 գյուղ դրվել է Այգելտինգենի ենթակայության տակ։

## Տեսարժան վայրեր
* 1726 թ. կառուցված համայնքապետարանը՝ կիսափայտաշեն ճակտոնով
* Հեգովիա ամրոցը (1543 թ.)
* 1765 թ. հիմնադրված Lochmühle զբոսայգին

## Ժողովրդագրություն
Բնակչության թվաքանակի փոփոխությունները.
* 1961: 1105 բնակիչ
* 1970: 1367 բնակիչ
* 1987: 2834 բնակիչ
* 1991: 2991 բնակիչ
* 1995: 3235 բնակիչ
* 2005: 3516 բնակիչ
* 2010: 3572 բնակիչ
* 2015: 3751 բնակիչ
* 2020: 3861 բնակիչ

## Անվանի անձինք

* Զիգֆրիդ Կաուդեր (* 1950), քաղաքական գործիչ (CDU), Անգելա Մերկելի կանցլերության շրջանում վերջինիս «աջ ձեռքը» համարված Ֆոլկեր Կաուդերի եղբայրը
* Մայք Գոմմերինգեր (* 1973), Reamonn ռոք երաժշտախմբի անդամ

## Պատկերասրահ

Eigeltingen, KN - Kirche St Mauritius v W.jpg|
Eigeltingen, KN - Hauptstr - Rathaus v NO.jpg|
D-BW-KN-Eigeltingen - Villa rustica - building east 001.jpg


## Ծանոթագրություններ

## Գրականություն
* Peter Heim – Eigeltingen im 18. Jahrhundert, erschienen im Hegau Jahrbuch 1961

## Արտաքին հղումներ
* Eigeltingen
* Ortsteil Heudorf

Կատեգորիա:Բադեն-Վյուրթեմբերգի բնակավայրեր
Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ
Գիտական տեղեկատվության ինստիտուտ

**Գիտական տեղեկատվության ինստիտուտ** (, ISI), նախկին առևտրային կազմակերպություն, որը զբաղվում է գիտական հրապարակումների մատենագիտական տվյալների բազաներ կազմելով, դրանք ինդեքսավորում է և որոշում մեջբերումների ինդեքսը, ազդեցության գործակիցը և գիտական աշխատանքների այլ վիճակագրական ցուցանիշները։ Ինստիտուտն ստեղծել է Յուջին Գարֆիլդը նախկին  1960 թվականին նախկինում իր ստեղծած Eugene Garfield Associates Inc ընկերության հիմքի վրա։ 1992 թվականին կազմակերպությունը գնել է Thomson Scientific & Healthcare ընկերությունը և ստեղծվել է Thomson ISI միավորված ընկերությունը (2006 թվականից՝ Thomson Reuters). Ներկայումս գործում է որպես «Thomson Reuters»-ի «Առողջապահության և գիտության բիզնես» բաժին ( ):

1961 թվականից ընկերության հիմնական արտադրանքը մեջբերումների ինդեքս որոշելն է ( (SCI)), որն ի սկզբանե ընդգրկում էր մոտ 600 ամսագրերի տվյալներ և այդ թիվը 2010թվականին հասցրել է 16521-ի։ Բացի այդ, ընկերությունը ամեն տարի հրապարակում է «Journal Scitation Report» զեկույցը, որը թվարկում է ինստիտուտի կողմից ինդեքսավորված բոլոր ամսագրերի ազդեցության գործոնները։ Նաև ամեն տարի հրապարակվում է ամենաշատ մեջբերում ունեցող գիտնականների ցանկը, այժմ այն կոչվում է Highly Cited Researchers|Highly Cited Researchers, որի հիման վրա, մասնավորապես, կազմվում է Աշխարհի համալսարանների ակադեմիական վարկանիշը։

## Ծանոթագրություններ

## Արտաքին հղումներ
* Thomson Reuters ընկորության պաշտոնական կայք

Կատեգորիա:Ինտերնետային տվյալների բազաներ
Կատեգորիա:1960 հիմնադրված ընկերություններ
Վայնգարթեն

**Վայնգարթեն** (. . գերմաներենից բառացի թարգմանած՝ նշանակում է *խաղողի այգի*), համայնք Գերմանիայում՝ Բադեն-Վյուրթեմբերգ երկրամասի Կարլսռուեի շրջանում։ Ենթակա է Կարլսռուեի վարչական օկրուգին։ Զբաղեցնում է 29,40 կմ² տարածք։ Բնակչության թվաքանակը 2010 թվականի դեկտեմբերի 31-ի տվյալներով եղել է 9.949, 2020 թվականի դեկտեմբերի 31-ի տվյալներով՝ 10.406:

## Պատմություն
Վայնգարթենի ներկայիս տարածքում ու շրջակայքում հնագիտական պեղումների արդյունքում հայտնաբերվել են հինհռոմեական և ավելի վաղ ժամանակների բնակավայրերի մնացորդներ։ Քաղաքի հիմնադրման տարեթիվ է ընդունվել 985 -ը. մասնագետների կարծիքով՝ բնակավայրը կազմավորվել է հյուսիսէլզասյան Վիսեմբուրգ վանքին պատկանած ագարակի շուրջ։

## Տնտեսություն
Վայնգարթենի տնտեսության հիմնական ճյուղերն են սննդարդյունաբերությունը, մասնավորապես՝ գինու և մրգերի արտադրությունը, ինչպես նաև փայտագործությունը, քիմիական արդյունաբերությունը, մետաղամշակությունը։

## Պատկերասրահ

Image:Weingarten Baden.jpg|
Image:Weingarten-baden.JPG|Երկաթուղային կայարանը
Image:Sallenbusch.jpg|Համայնքի կազմում ընդգրկված Զալենբուշ գյուղը, որը 1951 թվականին հիմնադրել են ամերիկացի զինվորականները
Image:Weingarten (Baden) Catholic and Lutheran churches.jpg|Կաթոլիկ (ձախից) և լյութերական եկեղեցիները
Image:Weingarten_(Baden)_Maibaum.jpg|Տեսարան քաղաքից
Image:Weingarten_(Baden)_Walzbach.jpg|Տեսարան քաղաքից
Image:Weingarten_(Baden)_vineyards_and_cemetery.jpg|Խաղողի այգիներն ու գերեզմանատունը
Image:Weingarten_Wartturm_nah.JPG|Հուշաշտարակը (Wartturm)


## Ծանոթագրություններ

## Գրականություն
* Karl Diefenbacher: *Ortssippenbuch Weingarten, Landkreis Karlsruhe in Baden*. Grafenhausen: Albert Köbele 1980 (= Badische Ortssippenbücher 45), Bearbeiteter Zeitraum 1695–1970

## Արտաքին հղումներ
* Համայնքի պաշտոնական կայքէջը

Կատեգորիա:Բադեն-Վյուրթեմբերգի բնակավայրեր
Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ
Բադ Շյոնբոռն

**Բադ Շյոնբոռն** (), համայնք Գերմանիայում՝ Բադեն-Վյուրթեմբերգ երկրամասի Կարլսռուեի շրջանում։ Ենթակա է Կարլսռուեի վարչական օկրուգին։ Զբաղեցնում է 24,09 կմ² տարածք։ Բնակչության թվաքանակը 2010 թվականի դեկտեմբերի 31-ի տվյալներով եղել է 12&nbsp;530:

Պաշտոնական կոդը՝  *08 2 15 100*:

## Պատմություն
Բադ Շյոնբոռն համայնքը կազմավորվել է 1971 թվականին, Բադ Լագենբրյուկեն և Բադ Մինգոլսհայմ քաղաքների միավորման արդյունքում։ Նորակազմ համայնքին շնորհվել է 18-րդ դարի կրոնական ու քաղաքական անվանի գործիչ, Բադ Մինգոլսհայմի Կիսլաու ամրոցի հիմնադիր, արքեպիսկոպոս Դամիան Հուգո ֆոն Շյոնբոռնի (1719–1743) անունը։

Բադ Շյոնբոռնը հռչակվել է որպես հանքաջրաբուժական առաջնակարգ առողջարան, որտեղ ծծումբ պարունակող տաք հանքային ջրերի կիրառմամբ բուժում են մի շարք հիվանդություններ, առաջին հերթին՝ ռևմատիզմ։

## Պատկերասրահ

Mingolsheim Rochuskapelle 01.jpg|Սբ. Ռոք եկեղեցին
DSCF0893.JPG|Սբ. Լամբերտ եկեղեցին Մինգոլսհայմում
1622Denkmal-z-Strasse.JPG|Մինգոլսհայմի ամենահին շինությունը
Bad Schönborn (61).jpg|Համայնքային զբոսայգին
Bad Schönborn (67).jpg|1766 թ. արտեզյան հոր
Bad Schönborn (55).jpg|Հանրային ջրավազան
Bad Schoenborn Mingolsheim Bahnhof 20070602.jpg|Երկաթուղային կայարան համայնքի հարավային մասում
Schönbornkronau.JPG|Երկաուղային երկրորդ կայարանը
Hugo, Kardinal von Schönborn.jpg|Կարդինալ Հուգո ֆոն Շյոնբոռնը
TerrexFuchsWerkBadSchoenborn (cropped).JPG|TerrexFuchsWerkBadSchoenborn գործարանի ընդհանուր տեսքը թռչնաթռիչքի բարձրությունից


## Ծանոթագրություններ

## Գրականություն
* Klaus Gaßner (Hrsg.): *Bad Schönborner Geschichte. Die Chronik der wiedervereinigten Dörfer Mingolsheim und Langenbrücken. Band 1: Von den Anfängen bis zur Auflösung des Alten Reiches.* Verlag Regionalkultur, Ubstadt-Weiher 2006, ISBN 3-89735-437-3.
* Klaus Gaßner (Hrsg.): *Bad Schönborner Geschichte. Die Chronik der wiedervereinigten Dörfer Mingolsheim und Langenbrücken. Band 2: Vom Großherzogtum Baden bis zur Gemeindefusion 1971.* Verlag Regionalkultur, Ubstadt-Weiher 2015, ISBN 978-3-89735-861-4.
* Kurt Andermann: *Bad Schönborn zwischen Dorfidylle und Heilbadatmosphäre.* In: *Kult-Bäder und Bäderkultur in Baden-Württemberg*. Hg. v. W. Niess und S. Lorenz, Filderstadt 2004, ISBN 3-935129-16-5.
* Ludwig Marum: *Briefe aus dem Konzentrationslager Kislau. Mit einem Lebensbild von Joachim Wolfgang Storck.* Hg. v. E. Marum-Lunau und J. Schadt, Karlsruhe 1984, ISBN 3-7880-9700-0.
* Gemeinde Bad Schönborn (Hrsg.): *Der Obst-Gen-Garten Bad Schönborn. Traditionelle Streuobstsorten zwischen Rhein und Neckar.* Verlag Regionalkultur, Ubstadt-Weiher 2002, ISBN 3-89735-197-8.
* Willy Messmer: *Juden unserer Heimat. Geschichte der Kraichgauer Juden aus den Orten Mingolsheim, Langenbrücken und Malsch.* Verlag Epubli 2012 (Book on Demand, Epubli.de).
* Willy Messmer: *Der Jüdische Friedhof. Entstehungsgeschichte, Symbolik und Besonderheiten des jüdischen Friedhofs in Mingolsheim.* Verlag Epubli 2012 (Book on Demand, Epubli.de ).

## Արտաքին հղումներ
* Բադ Շյոնբոռնի համայնքի պաշտոնական կայքէջը
* Naturdenkmal Posidonien-Schiefergrube (Themenpark Umwelt)
*Bertha Benz Memorial Route

Կատեգորիա:Բադեն-Վյուրթեմբերգի բնակավայրեր
Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ
Ալեքսանդր Մանժիրով

**Ալեքսանդր Վլադիմիրովիչ Մանժիրով** , (), ռուս գիտնական, ֆիզմաթ գիտությունների դոկտոր, պրոֆեսոր, Հայաստանի գիտությունների ազգային ակադեմիայի արտասահմանյան անդամ։

## Կենսագրություն
Ալեքսանդր Մանժիրովը ծնվել է 1957 թվականի մայիսի 24-ին, Դոնի Ռոստով քաղաքում։ Նրա հայրը եղել է կաշվի և մորթու արտադրության քիմիական տեխնոլոգիայի ոլորտում հայտնի մասնագետ էր, ՌՍՖՍՀ վաստակավոր նորարար, պարգևատրվել է տարբեր մեդալներով։ Մայրը՝ Թամարա Մանժիրովա Սեմյոնովնան, եղել է Հայրենական մեծ պատերազմի վետերան, հետպատերազմյան տարիներին աշխատել է դեղագործական արդյունաբերությունում։

Ալեքսանդրը գերազանց գնահատականներով ավարտել է Դոնի Ռոստովի թիվ 14 միջնակարգ դպրոցը և ընդուվել Ռոստովի պետական համալսարանի (ներկայումս՝ Հարավային դաշնային համալսարան) մեխանիկայի և մաթեմատիկայի ֆակուլտետը և 1979 թվականին գերազանց առաջադիմությամբ ավարտել այն։ Համալսարանում նրա գիտական աշխատանքների ղեկավարը եղել է ՌԴ ԳԱ ակադեմիկոս, ԽՍՀՄ Պետական մրցանակի դափնեկիր Իոսիֆ Վորովիչը։ Նույն  թվականին Մանժիրովը ՀԽՍՀ գիտությունների ակադեմիայի ակադեմիկոս Նագուշ Հարությունյանի և ֆիզիկամաթեմատիկական գիտությունների դոկտոր, պրոֆեսոր Վիկտոր Ալեքսանդրովի հրավերով ներկայացել է ԽՍՀՄ գիտությունների ակադեմիայի մեխանիկայի պրոբլեմների ինստիտուտ և դարձել Վ.Վ.Կույբիշևի անվան Մոսկվայի ինժիներաշինարարական ինստիտուտի նյութերի դիմադրության ամբիոնի ասպիրանտ՝ դեֆորմացվող պինդ մարմինների մեխանիկա մասնագիտությամբ։

1983 թվականի նոյեմբերի 10-ին Մանժիրովը պաշտպանել է թեկնածուական ատենախոսություն և ստացել ֆիզիկամաթեմատիկական գիտությունների թեկնածուի աստիճան։ Նույն թվականին նա աշխատանքի է անցել ԽՍՀՄ գիտությունների ակադեմիայի մեխանիկայի պրոբլեմների ինստիտուտում։ 1993 թվականի հոկտեմբերի 7-ին Մանժիրովը պաշտպանել է դոկտորական ատենախոսություն։

1998 թվականիցից Մանժիրովը հրատարակել է մի շարք գրքեր՝ նվիրված ինտեգրալ հավասարումների ճշգրիտ լուծումներին և դրանց լուծման եղանակներին։ 2004 թվականից զբաղեցրել է Ռուսաստանի գիտությունների ակադեմիայի Ալեքսանդր Իշլինսկու անվան մեխանիկայի պրոբլեմների ինստիտուտի դեֆորմացվող պինդ մարմնի մեխանիկայում մոդելավորման լաբորատորիայի վարիչի պաշտոնը։

2007 թվականին պրոֆեսորի մասնակցությամբ և աջակցությամբ ԳԱԱ մեխանիկայի ինստիտուտի հետ համատեղ կազմակերպվել է միջազգային գիտաժողով «Հոծ միջավայրի մեխանիկայի արդի պրոբլեմները» թեմայով։ Գիտաժողովը նվիրված է եղել Նագուշ Հարությունյանի 95-ամյակին։

2014 թվականից Մանժիրովը երկրաչափություն, բարձրագույն հանրահաշիվ, մաթեմատիկական վերլուծություն, դիֆերենցիալ հավասարումներ, հավանականությունների տեսություն և մաթեմատիկական վիճակագրություն է դասավանդել է Միջուկային հետազոտությունների ազգային համալսարանում, 2015 թվականի սեպտեմբերին նա զբաղեցրել է Ռուսաստանի գիտությունների ակադեմիայի փոխտնօրենի պաշտոնը։

2014 թվականին Հայաստանի գիտությունների ազգային ակադեմիան ռուս պրոֆեսորին ընտրել է Հայաստանի գիտությունների ազգային ակադեմիայի արտասահմանյան անդամ։

Ալեքսանդր Մանժիրովը մենագրությունների, դասագրքերի և գիտական հոդվածների հեղինակ է։

2018 թվականի սեպտեմբերի 3-ին Ալեքսանդր Մանժիրովը հանկարծամահ է եղել։

## Ծանոթագրություններ

## Արտաքին հղումներ
*Манжиров Александр Владимирович (1957–2018)
*ՀԱՅԱՍՏԱՆԻ ԳԻՏՈՒԹՅՈՒՆՆԵՐԻ ԱԶԳԱՅԻՆ ԱԿԱԴԵՄԻԱՅԻ ՏԵՂԵԿԱԳԻՐ

Կատեգորիա:ՀՀ ԳԱԱ արտասահմանյան անդամներ
Կատեգորիա:Ֆիզիկամաթեմատիկական գիտությունների դոկտորներ
Գոլի Թարաղի

**Զոհրե Թարաղի-Մողադամ**, առավել հայտնի է որպես **Գոլի Թարաղի** (), (), իրանցի գրող, վիպասան և պատմվածքների հեղինակ։

## Կենսագրություն
Գոլի Թարաղիի հայրը՝ Լոթֆոլա Թարաղին եղել է իրանական խորհրդարանի անդամ, հրատարակիչ և լրագրող, իսկ նրա մայրը՝ իրանական հասարակությունում հեղինակավոր ընտանիքից։ Ծնվել և մեծացել է Թեհրանում։ Միացյալ Նահանգներում սովորել է Դրեյքի համալսարանում՝ ստանալով փիլիսոփայության բակալավրի աստիճան։ Վերադառնալով Իրան՝ 1967 թվականին Թեհրանի համալսարանում ստացել է մագիստրոսի աստիճան, իսկ 1960-ական թվականներին, որպես միջազգային հարաբերությունների մասնագետ, աշխատել Plan International-ում։ 1970-ական թվականներին Թեհրանի համալսարանում նա դասավանդել է փիլիսոփայություն, առասպելաբանություն և սիմվոլիզմ։ 1980 թվականին Իրանական հեղափոխությունից հետո համալսարանները ժամանակավորապես փակվել էին։ Թարաղին բաժանվեց իր ամուսնուց՝ Հազիր Դարյուշից և իր երկու երեխաների հետ արտագաղթել Փարիզ, չնայած 1980-ական թվականներին պարբերաբար այցելում էր Իրան։

«Ձմեռային քունը» (1973 թվական) պատմվածքների ժողովածու է, որը պատկերում է միջին խավի ութ քաղաքաբնակների ներքին կյանքը, այդ թվում կրոնական խառնաշփոթն ու անոմիան, որը 1960-ական թվականներին զարգանում էր Իրանի արագ արդիականացման արդյունքում։ Նրա «Իմ հոգու տիկինը» պատմվածքը (1982 թվական) հաղթել է պատմվածքների Կոնտրե-Սիել մրցանակը։ «Ավերված հիշողությունները» (1994 թվական) աշխատությունն անդրադառնում է Իրան-իրաքյան պատերազմի հուզական հետևանքներին։

Գոլի Թարաղիի «Վերադարձ» վեպը 2020 թվականին հրատարակվել է հայերեն։ Այն պարսկերենից հայերեն է թարգմանել Արեգ Բագրատյանը։

## Ծանոթագրություններ

Կատեգորիա:Իրանցի կին գրողներ
Կատեգորիա:Կին վիպասաններ
Future plc

**Future plc**, բրիտանական մեդիաընկերություն։ Մեծ Բրիտանիայում  2006 թվականին զբաղեցրել է 6-րդ հորիզոնականը տարվա ծավալով։ Հրատարակում է ավելի քան 150 ամսագիր տեսախաղերի, տեխնիկաների, մեքենաների, մոտոսպորտի, երաժշտության և այլնի մասին։ Future plc-ը համավում է երեք հիմնական խաղային համակարգերի պաշտոնական հրատարակիչը։ Ունի իր տեղն Լոնդոնյան ֆոնդային բորսայում (FUTR)։

## Պատմություն
thumb|left|Քրիս Անդերսոն (2007 թվական)
Ընկերությունը հիմնադրվել է 1985 թվականին Քրիս Անդերսոնի կողմից Սոմերսեթում։ Ընկերության կողմից նորարարությունը դարձավ, անվճար ծրագրայի ապահովում պարունակող սկավառակը, որը փակցված էր լինում ամսագրին։ Future plc-ը, առաջին ընկերությունն է, որն օգտագործել է նման մոտեցում։

thumb|''Future plc'' գրասենյակներից մեկը
Անդերսոնը 1994 թվականին, վաճառեց Future plc-ը Pearson PLC ընկերությանը £52.7 միլլիոնով, սակայն 1988 թվականին հետ գնեց ընկերությունը։ 2001 թվականին Անդերսոնը լքեց ընկերությունը։

## Future plc-ի բրենդներ
Մեդիաընկերությանն է պատկատում ավելի քան 150 բրենդներ, այդ թվում տպագիր և էլեկտրոնային հրատարակչություններ։ Ամսագրերի մեծ մասը տեղակայված են Մեծ Բրիտանիայում և ԱՄՆ-ում, սակայն կան նաև հրատարակչություններ Ավստրալիայում և այլ երկրերում։

## Future US
thumb|''Future US''-ի գլխավոր գրասենյակը տեղակայված է Սան Ֆրանցիսկոյում
Future plc-ի ամերիկյան շուկա տեղափոխվելուց հետո, մեդիահոլդինգի կազմը համալրեց, Անդերսոնի կողմից գնված GP Publications հրատարակչությունը, որը թողարկում էր ընդամենը մեկ ամսագիր՝ Game Players։ Գլխավոր գրասենյակը տեղակայված է Սան Ֆրանցիսկոյում։

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Պարբերականներ
Հարություն Այվազյան

**Հարություն Գաբրիելի Այվազյան** (, ), հայ բժիշկ, Ռուսական կայսրության Պետդումայի 1-ին գումարման պատգամավոր, Կադետների խմբակցության անդամ։

## Կենսագրություն
Ծագումով հայ է, դավանանքով՝ հայ առաքելական եկեղեցու հետևորդ։ Սովորել է Էջմիածնի Գևորգյան հոգևոր ճեմարանում և Թիֆլիսի 3-րդ գիմնազիայում։ 1900 թվականին Այվազյանն ավարտել է Խարկովի համալսարանի բժշկական ֆակուլտետը։ Եղել է Ելիզավետինսկի կլինիկական հիվանդանոցի էքտեռն-բժիշկ։ Հետագայում, որպես հանրային բժիշկ է աշխատել Երևանի նահանգի Նախիջևանի գավառի Ագուլիս գյուղում։ Այնուհետև, եղել է Ախալցխայի քաղաքային հիվանդանոցի ղեկավարը։ Սահմանադիր դեմոկրատական կուսակցության անդամ։

1906 թվականի մայիսի 27-ին Այվազյանը Թիֆլիսի նահանգային ընտրական ժողովի ընտրողների կողմից ընտրվել է Պետդումայի առաջին գումարման պատգամավոր։ Դումայում նա միացել է կադետների խմբակցությանը։ 1-ին գումարման Դումայի լուծարումից հետո նա ստորագրել է «Վիբորգի բողոքը», որի համար դատապարտվել է երեք ամսվա ազատազրկման և զրկվել ձայնի իրավունքից։ 1907 թվականի դեկտեմբերի 12-18-ը սույն գործով գլխավոր դատավարությանը ներկա չի եղել, քանի որ հիվանդ էր։

Այվազյանի հետագա կենսագրությունը հայտնի չէ։

## Ծանոթագրություններ

## Աղբյուրներ
# Государственная дума Российской империи, 1906—1917 : Энциклопедия. — Москва : Российская политическая энциклопедия, 2008.  С. 10. ISBN 978-5-8243-1031-3.
# ''Боиович М. М.'' Члены Государственной думы (Портреты и биографии). Первый созыв. М, 1906 С. 470.
# Первая Государственная Дума. Алфавитный список и подробные биографии и характеристики членов Государственной Думы. — М.: Тип. Товарищества И. Д. Сытина, 1906. — 175 с.
# Государственная Дума первого призыва. Портреты, краткие биографии и характеристики депутатов. — Москва: «Возрождение», 1906.

Կատեգորիա:Հայ բժիշկներ
Կատեգորիա:Հայ քաղաքական գործիչներ
Կատեգորիա:Էջմիածնի Գևորգյան ճեմարանի սաներ
Կատեգորիա:Խարկովի համալսարանի շրջանավարտներ
Ադրբեջանի փոստային ինդեքսներ

thumb|270x270px|
**Ադրբեջանի փոստային ինդեքսներ**,  ***AZ*** նախածանցով քառանիշ թվային կոդեր, որոնք Ադրբեջանի տարածքում գտնվում են փոստային կիրառման մեջ։

## Պատմություն
1970 թվականին ԽՍՀՄ ողջ տարածքում, այդ թվում Ադրբեջանական Խորհրդային Սոցիալիստական Հանրապետությունում, ներդրվել էին վեցանիշ փոստային ինդեքսները (*37NNNN*)։

## Նկարագրություն
Անկախ Ադրբեջանում կիրառվում է քառանիշ թվային փոստային ինդեքս՝ *AZ NNNN*, այդ երկրի անվան սկզբնատառերի ձևաչափով։ Առաջին երկու թվերը նշանակում են Ադրբեջանի համապատասխան շրջանը՝ ժամանակակից վարչական բաժանման համաձայն, ներառյալ Նախիջևանի Ինքնավար Հանրապետությունը։ Ադրբեջանն առանձին փոստային ինդեքսներ ունի նաև Արցախի Հանրապետության համար, որին համարում է փաստացի իր մասը, չնայած այնտեղ փոստային առաքումներ չի իրականացվում։

## Շրջանային փոստային ինդեքսներ

## Ծանոթագրություններ

## Արտաքին հղումներ
* 

Կատեգորիա:Ադրբեջանի փոստ
Վուդինգդինի ջրհոր

**Վուդինգդինի ջրհոր **(), ջրհոր է Մեծ Բրիտանիայի Բրայթոն և Հոուվ  բնակավայրում, Նաֆիլդ հիվանդանոցի բակում։ Այն հայտնի է որպես աշխարհի ամենախորը, ձեռքով փորված ջրհորը։ Դրա խորությունը ավելի քան 390 մետր է, ինչը 10 մետրով ավելի է Էմփայր Սթեյթ Բիլդինգի բարձրությունից՝ առանց ալեհավաքների։ Իսկ եթե դրա խորությունն արտահայտենք ստանդարտ երկաթբետոնե հորերի օղակներով՝ յուրաքանչյուրը 90 սմ բարձրությամբ, ապա կստացվի, որ հորատանցքը բաղկացած է մոտավորապես 435 օղակից։

Վուդինգդինի ջրհորը կառուցվել է աշխատանքային տան (), ինչպես նաև նոր արդյունաբերական դպրոցի կարիքների համար ջուր ապահովելու համար։ Այն կառուցվել է աշխատանքային տանը ապրող քաղաքային ցածր խավերի համար, որը նպատակ ուներ երիտասարդությանը կրթել, «աշխատանքային հմտություններ» տալ և փրկել «աղքատության անեծքից»։ Վարչակազմը որոշել է հրաժարվել քաղաքային ջրմուղից օգտվելուց՝ ավելորդ ծախսերի պատճառով, և այդ պատճառով որոշել է ջրհոր փորել։ Ջրհորի կառուցման աշխատանքները սկսվել են 1858 թվականին և ավարտվել չորս տարի անց՝ 1862 թվականի մարտի 16-ին։ Բոլոր աշխատանքներն իրականացվել են տեղի արտադրամասերից մեկի աշխատակիցների ուժերով։ Ջուրը հայտնաբերվել է մոտ 390 մ խորության վրա՝ հորատանցքի կեսից ավելին ծովի մակարդակից ցածր էր։ Չնայած ծախսերին, ջրհորն օգտագործվել է ընդամենը չորս տարի, որից հետո այն լքվել է և որոշվել է ջրագիծ քաշել։

Կառույցը Գինեսի ռեկորդների գրքում գրանցված է որպես աշխարհի ամենախորը ձեռքով փորված ջրհոր, որի խորությունը 391,6 մ է։ Հորատման արդյունքում ավելի խորը հորեր են ստացվել՝ Stensvad Water Well 11-W1 (Մոնտանա, ԱՄՆ) ամենախոր ջրհորն է՝ 2231 մ է, իսկ The Thermal Power Co (Կալիֆորնիա, ԱՄՆ) երկրաջերմային գոլորշու հորը՝ ավելի քան 2750 մ է։ Բրիտանական կառույցը ձեռքով փորված ամենախորն է, բայց ոչ ամենամեծը, Գրինսբուրգի Մեծ ջրհորը (Կանզաս, ԱՄՆ), որի խորությունը ընդամենը 33 մետր է, բայց տրամագիծը ավելի քան 9 մետր է, ինչը նրան դարձնում է աշխարհում ծավալով ամենամեծ ջրհորը։

## Մշակույթում
Ջրհորը մի քանի անգամ հիշատակվել է Սայմոն Մայոի «Քոր» () սերիալում, որտեղ գլխավոր հերոսը ռադիոակտիվ տարր է լցնում Վուդինգդինի ջրհոր։

## Ծանոթագրություններ

Կատեգորիա:Անգլիայի շենքեր և կառույցներ
Կատեգորիա:Գինեսի գրքի ռեկորդակիրներ
Կատեգորիա:Ջրհորներ
Եկատերինա Կուզմինա

**Եկատերինա Միխայլովնա Կուզմինա** (, , ), ռուսական ծագումով շվեյցարացի սննդաբան։ Լյուտրի քաղաքի պատվավոր քաղաքացի (1989)։

## Կենսագրություն
Ծնվել է Խվալինսկում, 1904 թվականի սեպտեմբերի 17-ին։ 1908 թվականից Կուզմինայի հայրը Լոզանում մի փոքրիկ բնակարան է վարձել, որտեղ սիրել է անցկացնել ձմեռը։ Հոկտեմբերյան հեղափոխությունից հետո Կուզմինների ընտանիքը գաղթել է Շվեյցարիա։ Եկատերինայի քույրը՝ Տատյանան (1898-1995), դարձել է ֆիզիկոս և ղեկավարել է փորձերը Լոզանի համալսարանի լաբորատորիայում։

Կատրինը (այդպես են անվանել Եկատերինային ֆրանկոֆոնները) տիրապետել է գերմաներենին և ֆրանսերենին և կրթություն է ստացել Լոզանի բարձրագույն դպրոցում՝ ստանալով բակալավրի աստիճան ճշգրիտ գիտությունների բնագավառում (մաթեմատիկա)։ Սակայն հետագայում նա ընտրել է բժշկական ուղին։ Լոզանի համալսարանի բժշկական ֆակուլտետում սովորելու ընթացքում աշխատել է որպես գերմաներենի կրկնուսույց։

1928 թվականին Կուզմինան ստացել է բժշկական դիպլոմ և հրավիրվել զբաղվելու մանկաբուժությամբ Ցյուրիխի կլինիկաներից մեկում։ Այստեղ, նա ծանր է տարել իր հիվանդներից մեկի քաղցկեղից մահը և սկսել է զբաղվել քաղցկեղի հետազոտությամբ։ 1934 թվականին Լոզանում բացել է մասնավոր թերապևտիկ կլինիկա, որտեղ աշխատել է ավելի քան 50 տարի՝ զուգահեռաբար կատարելով գիտական փորձեր։

Կուզմինայի տնային լաբորատորիայում սկսված հետազոտությունները շարունակվել են Փարիզում՝ Կյուրիի ինստիտուտում։ Հետազոտությունների արդյունքում նա եկել է այն եզրակացության, որ առողջ սննդակարգը հիմք է հանդիսանում բոլոր լուրջ հիվանդությունների կանխարգելման և բուժման համար, այդ թվում՝ սրտանոթային հիվանդությունների և քաղցկեղի։ Բժիշկները, ովքեր իմացել են այդ մեթոդի մասին և փորձարկել այն, միավորվել են «Médicale Kousmine Internationale» բժշկական ասոցիացիայում։ Գործել է  նաև Կատերինա Կուզմինայի ֆոնդը։

Կուզմինայի մեթոդը (դիետան) շատ ընդհանրություններ ունի Բուդվիգի դիետայի հետ։ Նա ճիշտ սնուցման հիմքը համարել է հատիկեղենը և ամբողջական հատիկաբույսերը, սառը մզվածքի օրգանական յուղը, թարմ մրգերն ու բանջարեղենը։ Կուզմինան առաջարկել է նվազագույնի հասցնել արդյունաբերական վերամշակման ենթարկված մթերքների, ինչպես նաև կենդանական ճարպեր պարունակող մթերքների օգտագործումը։ Քարոզել է ձեռնպահ մնալ շաքարից, ալկոհոլից, սուրճից և թեյից։

## Հրապարակումներ
* Soyez bien dans votre assiette jusqu'à 80 ans et plus, 1980
* La sclérose en plaques est guérissable, 1983
* Sauvez votre corps, 1987
* Gesundheit auf dem Teller, 1984, ISBN 2-603-00543-X
* Die multiple Sklerose ist heilbar: klinischer Verlauf von 55 MS-Fällen, 1986, ISBN 2-603-00605-3

## Ծանոթագրություններ

## Արտաքին հղումներ
*  Felix Burda-Stiftung Darmkrebs․ Kousmine-Diät
* Multiple sclerose international federation

Կատեգորիա:Շվեյցարացի կին գիտնականներ
Կատեգորիա:Շվեյցարացի դիետոլոգներ
Կատեգորիա:Շվեյցարացի բժիշկներ
Կատեգորիա:Ռուս մանկաբույժներ
Կատեգորիա:Շվեյցարացի գիտնականներ
Կատեգորիա:Լոզանի համալսարանի շրջանավարտներ
Ֆրանսիսկո Խոսե Գարսիա Թորես

**Ֆրանսիսկո Գարսիա Թորես** (, ), ավելի հայտնի է որպես **Ֆրան Գարսիա** (), իսպանացի ֆուտբոլիստ, «Ռայո Վալեկանո» ֆուտբոլային ակումբի պաշտպան։

## Ակումբային կարիերա
Ֆրանը կարիերան սկսել է հայրենի քաղաքի «Բոլանոս» ակումբում։ 2013 թվականին տեղափոխվել է Մադրիդի «Ռեալ»։ 2018/19 մրցաշրջանում պաշտպանը պատանեկան թիմից տեղափոխվել է «Ռեալ Մադրիդ Կաստիլիա»։ 2018 թվականի սեպտեմբերի 9-ին իր առաջին խաղն է անցկացրել Սեգունդա B-ում՝ «Ադարվեի» հետ հանդիպման 65-րդ րոպեին փոխարինելով Խորխե դե Ֆրուտոսին։ Նույն թվականի դեկտեմբերի 6-ին Ֆրանը իր միակ խաղն է անցկացրել «Ռեալ»-ի մեծահասակների թիմում։ Ֆուտբոլի Իսպանիայի գավաթի 1/16 եզրափակիչի «Մելիլիա»-ի դեմ խաղում նա խաղի 46-րդ րոպեին փոխարինել է Դանիել Կարվախալին։ «Կաստիլ»-ի կազմում պաշտպանը անցկացրել է 2 մրցաշրջան՝ ընդհանուր առմամբ խաղալով իսպանական երրորդ լիգայի 57 հանդիպումներում։

2020/21 մրցաշրջանում Ֆրանին վարձակալել է «Սեգունդա Դիվիզիոն»-ի «Ռայո Վալեկանո» ակումբը։ Նա իր ներդրումն է ունեցել ակումբի վերադարձի գործում, օրինակ՝ մասնակցելով իսպանական երկրորդ դիվիզիոնի 39 խաղի։ Հաջորդ մրցաշրջանում «Ռայո Վալեկանոն» պաշտպանին վերագնել է «Ռեալ»-ից։ Ֆրանը Իսպանիայի առաջնությունում իր նորամուտը նշել է 2021 թվականի օգոստոսի 15-ին «Սևիլյա»-ի հետ խաղում։

## Միջազգային կարիերա
2014-2018 թվականներին Ֆրանը Իսպանիան ներկայացնում էր պատանեկան մակարդակով։ Իսպանիայի Մ-17 հավաքականի կազմում նա մասնակցել է 2016 թվականի Եվրոպայի պատանեկան առաջնությանը, որն անցկացվել Է Ադրբեջանում:Ֆրանն այնտեղ անցկացրել է 5 հանդիպում, իսկ նրա թիմն ի վերջո անցել է մրցաշարի եզրափակիչ։ Ընդհանուր առմամբ պաշտպանը մասնակցել է 22 խաղի և դարձել 4 գոլի հեղինակ պատանեկան հավաքականների կազմում։ 2020 թվականին Ֆրանը մեկ խաղ է անցկացրել Իսպանիայի երիտասարդական հավաքականի կազմում;

## Անձնական կյանք
Ֆրանը Կոկեի զարմիկն է՝ իսպանացի հայտնի ֆուտբոլիստ, որը հանդես է գալիս «Ատետիկո»-ում և Իսպանիայի ազգային հավաքականում։

## Ծանոթագրություններ

## Արտաքին հղումներ

* Профиль на BDFutbol

Կատեգորիա:Ռեալ Մադրիդի ֆուտբոլիստներ
Կատեգորիա:Ռայո Վալեկանոյի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Լա Լիգայի ֆուտբոլիստներ
Պաստա մոլիկատա

**Պաստա մոլիկատա** (), իտալական մակարոնեղեն՝ չորահացի կամ պաքսիմատի հավելումով, ծագումով Բազիլիկատայից, հայտնի է  լուգանական, կալաբրիական և սիցիլիական խոհանոցերում։

Այն ավանդական գյուղական ուտեստ է, որը պատրաստում են Իտալիայի հարավում և ունի բազմաթիվ տարբերակներ՝ կախված տարածքից, թեև հիմնական բաղադրիչները մնում են մակարոնեղենն ու պաքսիմատը։

## Ծագում
Ուտեստը հին ծագում ունի և շրջապատված է լեգենդար աուրայով։ Պաքսիմատով մակարոնեղենի մասին առաջին հիշատակումը սկիզբ է առել վաղ միջնադարից՝ Պոտենցա գավառի Արմենտո քաղաքից։ 976 թվականին ուտեստը պատրաստվել է ի պատիվ բնակիչների հաղթանակի, որոնք բյուզանդական վանականների գլխավորությամբ արգելափակել են սարացին զավթիչներին։ Ըստ լեգենդի՝ մարտից մեկ օր առաջ մի կին ականատես է եղել Մարիամ Աստվածածնի հայտնությանը, որը կանխատեսելով թշնամու նկատմամբ հաղթանակը, նրան տվել է մակարոն գրտնակելու մի ոչ սովորական փայտ՝ դրանով մակարոն պատրաստելու և բնակիչներին կերակրելու համար։ Կինը մակարոնեղենին ավելացրել է չորացրած հացի փշրանքներ և տապակել է այն ձեթի մեջ։

## Պատրաստում
Mollicata մակարոնեղենը սովորաբար պատրաստվում է կտրտված սոխը (նախօրոք կարմիր գինու մեջ թրջված) տապակելով թավայի մեջ ձիթապտղի յուղի և փոքր քանակությամբ խոզի ճարպի հետ։ Ապա զանգվածին ավելացնում են կտրատված լոլիկը և մի քանի րոպե եփում են ուժեղ կրակի վրա։ Դրանից հետո ավելացնում են պաքսիմատ և թավան մոտ 15 րոպե թողնում են ուժեղ կրակի վրա։ Աղ ավելացված  մակարոնեղենը քամելուց և ոչ մեծ քանակությամբ կաչիրիկոտա պանրով տապակելուց հետո ուտեստը համեմվում է թարմ կաչիորիկոտայով, ձիթայուղով և ոչ մեծ քանակությամբ կծու պղպեղով։

## Տարբերակներ
Մակարոնեղենը շատ տարատեսակներ ունի՝ կախված տարածաշրջանից։ Ամենապարզ տարբերակը պատրաստվում է *ferretti* կամ *strascinati* մակարոնեղենով, մատուցվում է չորացված հացի փշրանքներով, կարագով և սխտորով։ Այլ լրացուցիչ բաղադրիչներն են կտրատված լոլիկ կամ սոուս, քերած պանիր, մանրացված կամ աղացած պղպեղի կտորներ։ Հազվադեպ ավելացնում են նաև անչոուս, չամիչ կամ նուշ։ Կալաբրիայում և Սիցիլիայում մակարոնեղենը (սովորաբար սպագետտի) երբեմն հացի փոխարեն համեմում են պաքսիմատով, և օգտագործում են անչոուս։

## Ծանոթագրություններ

Կատեգորիա:Իտալական խոհանոց
Նիկո Գոնսալես

**Նիկոլաս Գոնսալես Իգլեսիաս** (, ), ավելի հայտնի է որպես **Նիկո Գոնսալես** (), իսպանացի ֆուտբոլիստ, «Բարսելոնա»-ի կիսապաշտպան, որը վարձավճարով հանդես է գալիս «Վալենսիա» ակումբում ։

## Ակումբային կարիերա
Նիկոն 2013 թվականից «Բարսելոնա» ակադեմիայի սան է։ 2019 թվականի մայիսի 19-ին նա նորամուտն է նշել ակումբի երկրորդ թիմի կազմում Սեգունդա Բ-ի «Կաստելոնա» ակումբի դեմ խաղում։ 2019/20 մրցաշրջանը Նիկոն անցկացրել է «կապտանռնագույնների» պատանեկան ակումբում և չի խաղացել ոչ մի խաղ «Բարսելոնա Բ»-ի կազմում։ Հաջորդ մրցաշրջանում նա տեղափոխվել է  երկրորդ թիմ և մասնակցել է Իսպանիայի երրորդ լիգայի 23 խաղի։ 2021/22 խաղաշրջանում կիսապաշտպանին սկսել են ընդգրկել «Բարսելոնա»-ի առաջին կազմի մարզումնեին և խաղերին։ Նիկոյի պաշտոնական նորամուտը «կապտանռնագույնների» կայացել է 2021 թվականի օգոստոսի 15-ին Իսպանիայի պրիմիերայի «Ռեալ Սոսիեդադ» ակումբի դեմ խաղում, նա դաշտ է դուրս եկել խաղի 83-րդ րոպեին՝ փոխարինելով  Սերխիո Բուսկետսին և մեկ րոպե անց ստացել է դեղին քարտ։ Նիկոն առաջին գոլը խփել է 2021 թվականի դեկտեմբերի 12-ին «Օսասունա»-ի դեմ խաղում (2:2)՝ հանդիպման 12-րդ րոպեին Գավիի փոխանցումով բացելով խաղի հաշիվը։ Հաջորդ տուրում՝ դեկտեմբերի 8-ին, Նիկո Գոնսալեսին կրկին հաջողվել է խաղի 85-րդ րոպեին «Էլչէ» ակումբի դեմ տնային խաղում խփել հաղթական գնդակ (3:2)։

## Կարիերա հավաքականում
2018-2019 թվականներին Նիկոն պաշտպանել Է Իսպանիայի մինչև 17 տարեկանների հավաքականի գույները և նրա կազմում անցկացրել է ընդհանուր առմամբ 7 հանդիպում։

## Անձնական կյանք
Նիկոյի հայրը՝ Ֆրան Գոնսալեսը,  «Դեպորտիվո Լա Կորունյա»-ի  և Իսպանիայի ֆուտբոլի ազգային հավաքականի նախկին ֆուտբոլիստ է։ Քեռին՝ Խոսե Ռամոնը, նույնպես ֆուտբոլիստ էր և  խաղում էր «Դեպորտիվո»-ի, ինչպես նաև մի քանի ավելի համեստ թիմերի կազմում։

## Ծանոթագրություններ

## Արտաքին հղումներ
* Профиль на официальном сайте «Барселоны»

Կատեգորիա:Բարսելոնա B-ի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Մանչեսթեր Սիթիի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Վագհոյզել

**Վագհոյզել** (), համայնք Գերմանիայում՝ Բադեն-Վյուրթեմբերգ երկրամասի Կարլսռուեի շրջանում։ Ենթակա է Կարլսռուեի վարչական օկրուգին։ Զբաղեցնում է 42,84 կմ² տարածք։ Բնակչության թվաքանակը 2010 թվականի դեկտեմբերի 31-ի տվյալներով եղել է 20 620, 2017 թվականի տվյալներով՝ 20 817: Պաշտոնական կոդը՝ *08 2 15 106*:

## Պատմություն
Քաղաքը կազմավորվել է երեք գյուղերի միավորման արդյունքում և կոչվել դրանցից ամենափոքրի անունով՝ նկատի առնելով ուխտավայր դարձած եկեղեցու և շաքարի գործարանի առկայությունը։ Բուն Վագհոյզելում ապրողների թվաքանակը 1.214 է, Կիռլախում բնակվողներինը՝ 9.520, Վիզենթալում ապրողներինը՝ 9.998, երեքում միասին՝ 20 732 (2013 թ. տվյալներով)։

Վագհոյզելի շաքարի գործարանը շահագործման է հանձնվել 1837 թվականին, փակվել 1995 թվականին։ 1849 թվականի հունիսի 21-ին գործարանի տարածքում տեղի է ունեցել վճռական ճակատամարտը Բոդենի հեղափոխական բանակի և պրուսացիների միջև։

## Քույր քաղաքներ
* , Քոլդիքոթ
* , Ֆլատախ
* , Շիգետույֆալու

## Պատկերասրահ

Waghäusel Marienwallfahrtskirche 20110228.jpg
Waghäusel Eremitage Haupteingang 20110228.jpg
  Wiesental St. Jodokus 20110228.jpg|
  Kirrlach St. Kornelius und Cyprian 20110228.jpg|
  Wiesental altes Rathaus 20110228.jpg|
  Kirrlach Altdeutsche Weinstube 20110228.jpg|
Waghäusel Rathaus 20110228.jpg
Wiesental Erlöserkirche 20110228.jpg
Kloster Waghäusel von Süden.jpg


## Ծանոթագրություններ

## Գրականություն
* Artur J. Hofmann / Peter Disson / Klaus Schwabenland: *Waghäusel. Kirrlach – Waghäusel – Wiesental*. Hrsg. von der Stadt Waghäusel. Ubstadt-Weiher, Verlag Regionalkultur 2005. ISBN 978-3-89735-250-6. 96 S. mit über 330, meist farbigen Abb., Texte deutsch/englisch, Großformat, fester Einband.
* Heimatvereinen Kirrlach und Wiesental (Hrsg.): *Stadtführer Waghäusel*. Ubstadt-Weiher, Verlag Regionalkultur 1997. ISBN 978-3-929366-29-7. 80 S. mit 35, meist farbigen Abb., fester Einband.
* Heimatverein Kirrlach / Heimatverein Wiesental / Stadt Waghäusel (Hrsg.): *Waghäuseler Fotoalbum. Alte Bilder aus Kirrlach, Waghäusel und Wiesental bis zur Gemeindefusion 1975*. Ubstadt-Weiher, Verlag Regionalkultur 2006. ISBN 978-3-89735-468-5. 168 S. mit ca. 300 Abb., fester Einband.
* Stadt Waghäusel, Landkreis Karlsruhe, Herausgeber: *Dokumentation des städtebaulichen Ideenwettbewerbs zur Neugestaltung des Areals ehem. Zuckerfabrik / Eremitage in Waghäusel*. 2002. ISBN 3-934775-09-8.
* Heimatverein Kirrlach: Rolf Schneider, *Ortsfamilienbuch Kirrlach 1669–1900*, Ubstadt-Weiher, Verlag Regionalkultur 2011. ISBN 3-89735-676-7. 768 Seiten, fester Einband (= Badische Ortssippenbücher 147).
* Artur J. Hofmann / Katja Hoffmann: *Zeittafel zur Geschichte der Großen Kreisstadt Waghäusel mit den Stadtteilen Kirrlach, Wiesental und Waghäusel*, 2016 (online ).

## Արտաքին հղումներ
* Վագհոյզելի պաշտոնական կայքէջը
* Mikrokosmos Kirrlach auf *Die Zeit*-Online
* Ausführl. Chronik der Stadt Waghäusel 
* Waghäusel im Stadtwiki von Karlsruhe
* Naturschutzgebiet Wagbachniederung – vom Klärgebiet zum Schutzgebiet

Կատեգորիա:Բադեն-Վյուրթեմբերգի բնակավայրեր
Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ
Արմաիս Կամալով

**Արմաիս Ալբերտի Կամալով** (), բժշկական գիտությունների դոկտոր, պրոֆեսոր, Ռուսաստանի գիտությունների ակադեմիայի ակադեմիկոս, ՌԴ գիտության վաստակավոր գործիչ, Հայաստանի գիտությունների ազգային ակադեմիայի արտասահմանյան անդամ, Երևանի Մխիթար Հերացու անվան Պետական Բժշկական Համալսարանի պատվավոր դոկտոր։

## Կենսագրություն
Արմաիս Կամալովը ծնվել է 1961 թվականի հունիսի 3-ին, Թբիլիսի քաղաքում։ Գերազանց առաջադիմությամբ ավարտել է միջնակարգ դպրոցը և 1978 թվականին ընդունվել Նիկոլայ Պիրոգովի անվան Մոսկվայի պետական բժշկական ինստիտուտ և 1984 թվականին գերազանց առաջադիմությամբ ավարտել այն։ 1985-1987 թվականներին Արմաիս Կամալովը կրթությունը շարունակել է նույն ինստիտուտի կլինիկական օրդինատուրայում։ Օրդինատուրան ավարտելուց հետո, 1987 թվականից մինչև 2010 թվականը աշխատաել է ՌԴ առողջապահության նախարարության ուրոլոգիական գիտահետազոտական ինստիտուտում։

էնդոսկոպիկ մեթոդով բուժման ուսումնասիրությունների արդյունքում Արմաիս Կամալովը 1992 թվականին պաշտպանել է իր թեկնածուական թեզը՝ «Трансуретральная эндоскопическая уретеролитотрипсия и уретеролитоэкстракция» թեմայով։ Նրա պաշտպանած դոկտորական թեման եղել է «Эндоскопические методы диагностики и лечения доброкачественной гиперплазии простаты, стриктур и облитераций уретры, рака мочевого пузыря»։

2001 թվականին Կամալովը նշանակվել է Մոսկվայի Մ. Վ. Լոմոնոսովի անվան պետական համալսարանի պրոֆեսոր և դասավանդել ուրոլոգիային վերաբերող դասընթացներ։ 2010 թվականից նա Մոսկվայի պետական համալսարանի Հիմնարար բժշկության, ուրոլոգիայի և անդրոլոգիայի ամբիոնի ղեկավարն է, իսկ 2014 թվականից՝ նույն համալսարանի  բժշկական գիտակրթական կենտրոնի ղեկավարը։ Կամալովի ղեկավարությամբ պաշտպանել են գիտությունների դոկտորներ և գիտությունների թեկնածուներ։

2021 թվականին Արմաիս Կամալովին շնորհվել է Երևանի Մխիթար Հերացու անվան պետական բժշկական համալսարանի պատվավոր դոկտորի կոչում

Կամալովի հեղինակությամբ և համահեղինակությամբ հրատարակել է 300-ից ավելի գիտական հոդվածներ, մեթոդաբանական երաշխավորագրեր, երեք մենագրություն, 6, դասագիրք,  ուրոլոգիայի վերաբերյալ 8 գիրք, ուրոլոգիական բուժմանն ու դրանց գործիքների վերաբերյալ  ունի երեք արտոնագիր։

2014 թվականից Արմաիս Կամալովը հանդիսանում է Հայաստանի գիտությունների ազգային ակադեմիայի արտասահմանյան անդամ, իսկ 2016 թվականից՝ Ռուսաստանի Դաշնության Գիտությունների ակադեմիայի անդամ։

## Պարգևներ
*Ալեքսանդր Նևսկու շքանշան՝ կորոնավիրուսային վարակի դեմ պայքարում մեծ ավանդի և մասնագիտական պարտականությունների կատարման գործում ցուցաբերած նվիրումի համար (2020 թվականի սեպտեմբերի 21)
*Մոսկվայի 850-ամյակին նվիրված «Աշխատանքային գործունեության համար» մեդալ (1997 թ.)
*Ռուսաստանի լավագույն բժիշկ՝ «Բժշկության մեջ նոր ուղղություն ստեղծելու համար» (2006 թ․)
*Նիկոլայ Լոպատկինայի մրցանակի դափնեկիր՝ «Ռուսական ուրոլոգիայի զարգացման գործում ներդրման համար» (2009 թ․)

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:Բժիշկներ այբբենական կարգով
Կատեգորիա:Բժշկական գիտությունների դոկտորներ
Կատեգորիա:ՀՀ ԳԱԱ արտասահմանյան անդամներ